Document ID: /roh_data/filtered/fineweb-2-filterrobots_roh.jsonl.gz/62577

Las autoritads svizras online
L'attest da salari è il formular, cun il qual vegnan attestads en Svizra las singulas cumponentas dal salari ed ils custs accessorics al salari. Ils patruns èn obligads d'emetter in attest da salari per lur emploiadas ed emploiads.
Sin l'attest da salari ston vegnir inditgadas tut las prestaziuns ch'èn vegnidas pajadas en il decurs da l'onn chalendar ad in emploià en il rom da ses contract da lavur. Uschia ston vegnir cumprovadas las favurisaziuns, las prestaziuns ed ils supplements.
Sch'in patrun fa faussas indicaziuns sin l'attest da salari, sa fa el culpaivel tenor lescha.
En general vegn l'attest da salari tramess als emploiads avant la fin da schaner. En tscherts chantuns ston ils patruns trametter l'attest da salari er a las autoritads chantunalas da taglia.
L'Administraziun federala da taglia metta a disposiziun als patruns ina software per emetter ils attests da salari.